**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.05.2018, ora 08.00 – 06.05.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.05.2018, ora 7.00**

**RÂURI**

**Debitele au fost, în general, staționare**, exceptând râurile din bazinele hidrografice: Vedea, Argeş, Ialomiţa, Siret, Prut şi Bârlad, unde au fost în uşoară scădere.

Creşteri de niveluri şi debite s-au înregistrat pe unele râuri mici din nord-vestul şi din sud-vestul ţării, ca urmare a precipitaţiilor sub forma de aversă căzute în interval.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din Dobrogea și mai mici (sub 30% din normalele lunare) pe râurile din bazinele hidrografice: Tur, Lăpuş, Iara, Târnava Mare, Timiş, Suceava, Putna, Râmnicu Sărat, Bârlad şi pe afluenții Prutului şi Buzăului.

În interval, au fost emise patru atenţionări hidrologicepentru fenomene imediate**.**

**Nivelurile** pe râuri la staţiile hidrometrice **se situează sub** **COTELE DE ATENŢIE.**

**Debitele vor fi relativ staționare**, exceptând Prutul, unde vor fi în scădere.

Sunt posibile creşteri de niveluri şi debite pe unele râuri mici din zonele de deal şi de munte din nordul, vestul şi centrul ţării, datorită precipitațiilor sub formă de aversă prognozate.

**Nivelurile** pe râuri la staţiile hidrometrice **se vor situa sub** **COTELE DE ATENŢIE.**

**DUNĂRE**

**Debitul la intrarea în ţară** (secţiunea Baziaş) în intervalul 05-06.05.2018 **a fost în scădere, având valoarea de 6100 m3/s**, sub media multianuală a lunii **mai (7250 m3/s).**

În aval de Porţile de Fier debitele au fost în scădere.

Nivelul se situează la FAZA I DE APĂRARE la stația hidrometrică Isaccea (380).– jud.TL.

**Debitul la intrarea în ţară** (secţiunea Baziaş) **va fi** **staţionar (6100 m3/s).**

În aval de Porţile de Fier debitele vor fi în scădere.

**Se situează în faza I de apărare următoarele sectoare de dig:**

-Filipoiu, Bălaia, Lungulețu, Gemenele din Insula Mare a Brăilei, Brăila-Dunăre-Siret, Călmățui-Gropeni-Chiscani comp. 2 şi 3, Municipiu -jud. Brăila;

-Bădălan – jud. Galați;

-23 August-Grindu, Smârdan-23 August I, Crişan, Sf. Gheorghe, dig loc. Chilia Veche -jud. Tulcea.

**Se situează în faza a II-a de apărare următoarele sectoare de dig:**

-Ciulineţ-Isaccea, T. Vladimirescu, Gorgova, R3, R4, dig loc. Nufăru-Victoria – jud. Tulcea.

**2.** **Situaţia meteorologică în intervalul 05.05.2018, ora 08.00 –06.05.2018, ora 06.00**

**În ţară,** vremea a fost deosebit de caldă, abaterile față de mediile climatologic specifice acestei date din an fiind de 6...11 grade. Astfel, temperaturile maxime au fost cuprinse între 23 de grade la Mangalia și 33 de grade la Focșani, Bechet și Drobeta-Turnu Severin (la 108 dintre stațiile meteorologice fiind consemnate cele mai ridicate valori din întregul șirul de observații pentru această dată). Cerul a fost mai mult senin în prima parte a zilei, dar începând din orele amiezii treptat instabilitatea atmosferică s-a accentuat, la început în zonele montane și submontane, apoi și în celelalte regiuni, exceptând Dobrogea, și s-a manifestat prin accentuarea temporară a nebulozității ce a determinat local averse, frecvente descărcări electrice și intensificări de scurtă durată ale vântului. Ploile au avut și caracter torențial, la ora transmiterii prezentului raport cantitățile de apă, punctiform mai însemnate, au fost de până la 35,5 l/mp la stația hidrologică Bușag- județul Maramureș. Tot izolat, pe raza județului Buzău a fost consemnate vijelii, iar în Maramureș, căderi de grindină. La ora 06.00 se înregistrau 5 grade la Întorsura Buzăului și 21 de grade la Buzău și Gura Portiței. La începutul intervalului, în Dobrogea pe spații mici a fost ceață.

**Observație:** începând de ieri, de la ora 06.00, au fost în vigoare **39** de mesaje privind fenomene meteorologice periculoase imediate:

-**2 avertizări cod portocaliu** emise de SRPV Timișoara;

-**37 de atenționări cod galben,** emise după cum urmează: 12 de SRPV Bacău, 9 de SRPV Timișoara, 6 de SRPV Cluj-Napoca, 5 de CNMP pentru Muntenia, 3 de SRPV Craiova și 2 de SRPV Sibiu.

**La Bucureşti,** vremea a fost deosebit de caldă pentru începutul lunii mai, astfel încât valorile diurne înregistrate au constituit noi recorduri zilnice privind cele mai ridicate valori din întregul șir de observații pentru această dată din an. În orele serii, nebulozitatea s-a accentuat, iar în unele cartiere s-au semnalat ploi de scurtă durată și trecător descărcări electrice, dar în cea mai mare parte a intervalului cerul a fost mai mult senin. Vântul a suflat slab și moderat, cu intensificări asociate ploilor. Temperatura maximă a fost de 30 de grade la Afumați și Băneasa și 31 de grade la Filaret, iar la ora 06.00 erau 13 grade la stația meteo Băneasa, 16 grade la Afumați și 18 grade la Filaret.

**3. Prognoza meteorologică în intervalul 06.05.2018, ora 08.00 –07.05.2018, ora 08.00**

**În ţară,** vremea va deveni, în general, instabilă în majoritatea regiunilor, iar valorile de temperatură, deși în scădere față de ziua anterioară în mare parte din țară, se vor situa în continuare peste cele normale specifice primei decade a lunii mai. Temporar înnorările se vor accentua, iar aversele însoțite de descărcări electrice vor fi frecvente mai ales după-amiaza și seara în zonele de deal și de munte, local în vest și sud-vest și pe arii mai restrânse în restul teritoriului. Ploile vor avea și caracter torențial și izolat vor fi căderi de grindină. Vântul va sufla slab și moderat, cu unele intensificări în regiunile estice și sud-estice, dar de scurtă durată și în restul țării, asociat averselor. Temperaturile maxime se vor încadra între 23 și 30 de grade, iar cele minime, în general, între 7 și 17 grade.

**La Bucureşti,** vremea se va menține mult mai caldă decât ar fi normal în această perioadă din an. Cerul va fi variabil, mai mult senin în prima parte a intervalului, dar cu înnorări temporar accentuate după-amiaza și seara, când probabilitatea de apariție a ploilor de scurtă durată însoțite de descărcări electrice va fi în creștere. Vântul va sufla, în general, moderat. Temperatura maximă va fi de 29... 30 de grade, iar cea minimă va fi de 15...17 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE